**POZIV NA DOSTAVU PONUDA**

**Naziv nabave:**

NABAVA RAČUNALNE I KOMUNIKACIJSKE OPREME

GRUPA 1. NABAVA SERVERA

GRUPA 2. NABAVA, INSTALACIJA I ADEKVATNA INTEGRACIJA 10 RADNIH STANICA

Br. nabave: 3

Financirano iz poziva: POBOLJŠANJE KONKURENTNOSTI I UČINKOVITOSTI MSP-a KROZ INFORMACIJSKE I KOMUNIKACIJSKE TEHNOLOGIJE (IKT) – 2 , KK.03.2.1.19 - inačica 1

Naziv projekta: Primjenom IKT rješenja prema uspješnijem poslovanju društva POTOMAC d.o.o., KK.03.2.1.19.1305

U Zagrebu, ožujak 2020. godine

**SADRŽAJ**

[**1.** **OPĆE INFORMACIJE** 3](#_Toc30423035)

[**1.1.** **Naziv naručitelja i kontakt podaci** 3](#_Toc30423036)

[**1.2.** **Podaci o osobi zaduženoj za komunikaciju s ponuditeljima** 3](#_Toc30423037)

[**1.3.** **Nabava se provodi temeljem** 3](#_Toc30423038)

[**1.4.** **Broj nabave** 3](#_Toc30423039)

[**1.5.** **Adresa/izvor gdje su dodatne informacije/dokumentacija dostupne** 3](#_Toc30423040)

[**1.6.** **Popis gospodarskih subjekata s kojima je Naručitelj u sukobu interesa** 3](#_Toc30423041)

[**2.** **PODACI O PREDMETU NABAVE** 4](#_Toc30423042)

[**2.1.** **Opis predmeta nabave** 4](#_Toc30423043)

[**2.2.** **Tehničke specifikacije** 4](#_Toc30423044)

[**2.3.** **Mjesto izvršenja predmeta nabave** 4](#_Toc30423045)

[**2.4.** **Rok izvršenja predmeta nabave** 4](#_Toc30423046)

[**3.** **RAZLOZI ISKLJUČENJA PONUDITELJA** 5](#_Toc30423047)

[**4.** **SPOSOBNOST PONUDITELJA** 6](#_Toc30423051)

[**4.1.** **Pravna i poslovna sposbnost** 6](#_Toc30423052)

[**5.** **PONUDA** 7](#_Toc30423053)

[**5.1.** **Sadržaj ponude** 7](#_Toc30423054)

[**5.2.** **Izrada ponude** 7](#_Toc30423055)

[**5.3.** **Rok i adresa za dostavu ponuda** 8](#_Toc30423056)

[**5.4.** **Alternativne ponude** 8](#_Toc30423057)

[**5.5.** **Izmjena i/ili dopuna ponude i odustajanje od ponude** 8](#_Toc30423058)

[**5.6.** **Cijena ponude** 8](#_Toc30423059)

[**5.7.** **Rok valjanosti ponude** 9](#_Toc30423060)

[**6.** **KRITERIJ ODABIRA** 9](#_Toc30423061)

[**7.** **OSTALE ODREDBE** 9](#_Toc30423062)

[**7.1.** **Odredbe koje se odnose na zajednicu ponuditelja** 9](#_Toc30423063)

[**7.2.** **Odredbe koje se odnose na podizvoditelje** 9](#_Toc30423064)

[**7.3.** **Jamstvo za ispravnost prodane stvari** 10](#_Toc30423065)

[**7.4.** **Rok način i vjeti plaćanja** 10](#_Toc30423066)

[**7.5.** **Izmjene ugovora** 10](#_Toc30423067)

## **OPĆE INFORMACIJE**

### **Naziv naručitelja i kontakt podaci**

Naručitelj: POTOMAC d.o.o.

Adresa: Kaptol 13, 10 000 Zagreb

OIB: 03367731286

Telefon: +385 1 645 7010

Telefaks: +385 1 6457 061

URL: <https://www.croata.hr/>

Adresa e-pošte: [info@croata.hr](mailto:info@croata.hr)

### **Podaci o osobi zaduženoj za komunikaciju s ponuditeljima**

Kontakt osoba: Krunoslav Lenić

Telefon: +385 1 645 7044

Mob.: +385 98 203 317

E-pošta: [krunoslav@croata.hr](mailto:krunoslav@croata.hr)

### **Nabava se provodi temeljem**

Pravila o provedbi postupaka nabava za neobveznike zakona o javnoj nabavi

### **Broj nabave**

Broj nabave, sukladno planu nabave: 3

### **Adresa/izvor gdje su dodatne informacije/dokumentacija dostupne**

URL: [www.strukturnifondovi.hr](http://www.strukturnifondovi.hr)

### **Popis gospodarskih subjekata s kojima je Naručitelj u sukobu interesa**

Naručitelj ne smije sklopiti ugovor o javnoj nabavi sa sljedećim gospodarskim subjektima:

* Projekt jednako razvoj d.o.o., Petrovaradinska 1, Zagreb, OIB: 09575099931
* CROATA d.o.o., Kaptol 13, Zagreb, OIB: 06350517967
* PROPOSITUM d.o.o., Kaptol 13, Zagreb, OIB: 87171952882
* OSNIVAČ d.o.o., Kaptol 13, Zagreb, OIB: 50653833287
* KRAVATA d.o.o., Kaptol 21, Zagreb, OIB: 77230516902
* Udruga METROPOLA KRAVATE, Kaptol 21, Zagreb, OIB: 35295418531
* UZDE, poslovno uslužni obrt, Zagrebačka 88/2, Velika Gorica, OIB: 10032968617
* CoronaSoftware j.d.o.o., Pilinka 61, Hrvatski Leskovac, OIB: 11571690102
  1. **Vrsta postupka nabave**

Naručitelj provodi postupak nabave s obveznom objavom poziva na dostavu ponuda na internetskoj stranici[www.strukturnifondovi.hr](http://www.strukturnifondovi.hr)

Po završetku postupka nabave, s odabranim ponuditeljem bit će sklopljen Ugovor o nabavi robe.

* 1. **Objašnjenja i izmjene dokumentacije za nadmetanje**

Za vrijeme roka za dostavu ponuda, gospodarski subjekti mogu zahtijevati dodatne informacije vezane za Poziv na dostavu ponuda, a Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

Zahtjevi za pojašnjenjem dostavljaju se isključivo pisanim elektronskim putem na e-mail adresu kontakt osobe navedene u točki 1.2. Poziva: [krunoslav@croata.hr](mailto:krunoslav@croata.hr)

Zahtjev je pravodoban ako je dostavljen Naručitelju najkasnije tijekom petog (5) dana prije dana u kojem ističe rok za dostavu ponuda.

Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom trećeg dana (3) dana prije dana u kojem ističe rok za dostavu ponuda.

Ako iz bilo kojeg razloga poziv na dostavu ponuda i moguća dodatna dokumentacija nisu stavljeni na raspolaganje ili ako Naručitelj nije na pravodoban zahtjev odgovorio sukladno prethodnim navodima, Naručitelj će rok za dostavu ponuda primjereno produžiti tako da svi zainteresirani gospodarski subjekti mogu biti upoznati sa svim informacijama potrebnima za izradu ponude.

Ako Naručitelj za vrijeme roka za dostavu ponuda mijenja Poziv, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovni Poziv te će omogućiti da gospodarski subjekti od izmjene imaju najmanje osam (8) dana za dostavu ponude.

## **PODACI O PREDMETU NABAVE**

### **Opis predmeta nabave**

NABAVA RAČUNALNE I KOMUNIKACIJSKE OPREME

**GRUPA 1. NABAVA SERVERA**

**GRUPA 2. NABAVA, INSTALACIJA I ADEKVATNA INTEGRACIJA 10 RADNIH STANICA (LAPTOPI)**

Zahtjevi definirani Tehničkim specifikacijama predstavljaju minimalne tehničke karakteristike koje ponuđeni predmet nabave mora zadovoljavati te se iste ne smiju mijenjati od strane ponuditelja.

Ponuditelj može podnijeti ponudu za jednu ili sve grupe predmeta nabave. Za svaku grupu podnosi se zasebna ponuda. U ponudi moraju biti ponuđene sve stavke unutar grupe na način kako je to definirano u troškovniku. Ponuditelj za svaku grupu može dostaviti samo jednu ponudu.

Ponuditelju koji preda ili sudjeluje u više ponuda unutar jedne grupe, kao samostalni ponuditelj ili član zajednice ponuditelja, bit će odbijene sve njegove ponude, kao i ponude u kojima je član zajednice ponuditelja.

### **Tehničke specifikacije**

Detaljne tehničke specifikacije predmeta nabave sadržane su u Prilogu II Troškovnik koji je sastavni dio ovog Poziva na dostavu ponuda.

Zahtjevi definirani Tehničkim specifikacijama predstavljaju minimalne tehničke karakteristike koje ponuđena roba mora zadovoljavati te se iste ne smiju mijenjati od strane ponuditelja.

Za sve stavke navedene u tehničkim specifikacijama u kojima se traži ili navodi marka, patent, tip, norme, standardi ili određeno podrijetlo, ponuditelj može ponuditi „jednakovrijedno“ svemu traženom ili navedenom.

### **Mjesto izvršenja predmeta nabave**

Mjesto isporuke i instalacije je na adresi Naručitelja, Kaptol 13, 10000 Zagreb, Hrvatska.

### **Rok izvršenja predmeta nabave**

Krajnji rok za isporuku predmeta nabave iz grupe 1. je najviše 90 dana od dana potpisa Ugovora.

Krajnji rok za isporuku predmeta nabave iz grupe 2. je najviše 300 dana od dana potpisa Ugovora. Isporuka predmeta nabave iz Grupe 2. obavljati će se sukcesivno pisanom narudžbenicom izdanom na temelju potpisanog ugovora.

## **RAZLOZI ISKLJUČENJA PONUDITELJA**

### Naručitelj je obvezan isključiti ponuditelja iz postupka ukoliko

* + 1. je gospodarski subjekt ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupciji, prijevari, terorizmu, financiranju terorizma, pranju novca, dječjeg rada ili drugih oblika trgovanja ljudima;
    2. nije ispunio obaveze plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;
    3. je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete nabave;
    4. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

### Nepostojanje razloga za isključenje iz točke 3.1. ovog Poziva na dostavu ponuda ponuditelj će dokazati **potpisanom izjavom ovlaštene osobe koju dostavlja s ponudom**. Prijedlog navedene izjave čini **Prilog III Poziva na dostavu ponuda**.

U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja.

Ukoliko će dio ugovora o nabavi ponuditelj dati u podugovor jednom ili više podizvoditelja, okolnosti iz ove točke utvrđuju se pojedinačno i za podizvoditelje te je u ponudi potrebno dostaviti dokumente kojima se dokazuje da za podizvoditelja ne postoje razlozi za isključenje.

### Naručitelj zadržava pravo u svakom trenutku, do donošenja odluke o odabiru, pozvati ponuditelja na dostavu dodatne dokumentacije i to:

* + 1. za potrebe utvrđivanja nepostojanja okolnosti iz točke 3.1.2 Poziva na dostavu ponuda:

1. potvrdu Porezne uprave o stanju duga koja ne smije biti starija od 30 dana računajući od dana početka postupka javne nabave, ili
2. važeći jednakovrijedni dokument nadležnog tijela države sjedišta ponuditelja, ako se ne izdaje potvrda iz točke a), ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka javne nabave, ako se u državi sjedišta ponuditelja ne izdaje potvrda iz točke a) ili jednakovrijedni dokument iz točke b).
   * 1. za potrebe utvrđivanja nepostojanja okolnosti iz točke 3.1.4. Poziva na dostavu ponuda:
4. izvod iz sudskog, obrtnog ili drugog odgovarajućeg registra države sjedišta ponuditelja koji ne smije biti stariji od tri mjeseca računajući od dana početka postupka javne nabave ili
5. važeći jednakovrijedni dokument koji je izdalo nadležno sudsko ili upravno tijelo u državi sjedišta ponuditelja, ako se ne izdaje izvod iz točke a) ili izvod ne sadrži sve podatke potrebne za utvrđivanje tih okolnosti koji ne može biti stariji od tri mjeseca računajući od dana početka postupka javne nabave ili
6. izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta ponuditelja ne izdaje izvod iz točke a) ili dokument iz točke b) ili oni ne sadrže sve podatke potrebne za utvrđivanje tih okolnosti.

## **SPOSOBNOST PONUDITELJA**

Ponuditelj, odnosno zajednica ponuditelja, dužan je u svojoj ponudi priložiti dokument kojim dokazuje svoju pravnu i poslovnu sposobnost.

### **Pravna i poslovna sposbnost**

Svaki ponuditelj mora biti pravno i poslovno sposoban. Sposobnost će ponuditelj u postupku nabave dokazati potpisanom Izjavom u Prilogu III ovog Poziva na dostavu ponuda.

U slučaju zajednice ponuditelja, svi članovi zajednice obvezni su pojedinačno dokazati svoju pravnu i poslovnu sposobnost.

U slučaju podizvoditelja, svi podizvoditelji su obvezni dokazati svoju sposobnost iz ove točke.

Naručitelj zadržava pravo u svakom trenutku, do donošenja odluke o odabiru, pozvati Ponuditelja na dostavu dodatne dokumentacije, i to:

1. izvod iz sudskog, obrtnog ili drugog odgovarajućeg registra države sjedišta ponuditelja koji ne smije biti stariji od tri mjeseca računajući od dana početka postupka javne nabave, ili
2. važeći jednakovrijedni dokument koji je izdalo nadležno sudsko ili upravno tijelo u državi sjedišta ponuditelja, ako se ne izdaje izvod iz točke a) koji ne može biti stariji od tri mjeseca računajući od dana početka postupka javne nabave, ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta ponuditelja ne izdaje izvod iz točke a) ili dokument iz točke b).
   1. **Tehnička i stručna sposobnost**

Svaki ponuditelj mora dokazati svoju tehničku i stručnu sposobnost. Sposobnost će ponuditelj u postupku nabave dokazati potpisanom Izjavom u Prilogu III ovog Poziva na dostavu ponuda.

U slučaju zajednice ponuditelja, svi članovi zajednice zajednički dokazuju tehničku i stručnu sposobnost.

Naručitelj zadržava pravo u svakom trenutku, do donošenja odluke o odabiru, pozvati Ponuditelja na dostavu dodatne dokumentacije, i to:

* **popis glavnih isporuka robe izvršenih u godini u kojoj je započeo postupak nabave i tijekom tri godine koje prethode toj godini sa isporukama roba istih ili sličnih predmetu nabave. Popis glavnih isporuka robe mora sadržavati vrijednost robe, datum te naziv druge ugovorne strane. Zbroj vrijednosti (bez PDV-a) najmanje 1, a najviše 5 isporuka robe istih ili sličnih predmetu nabave mora biti minimalno u visini 150.000,00 kn za Grupu 1., odnosno minimalno 50.000,00 kn za Grupu 2.**

## **PONUDA**

### **Sadržaj ponude**

1. PRILOG I Ponudbeni list za grupu za koju se podnosi ponuda

* PRILOG I Ponudbeni list DODATAK 1 (popuniti i priložiti samo u slučaju zajedničke ponude)
* PRILOG I Ponudbeni list DODATAK 2 (popuniti i priložiti samo u slučaju da se dio ugovora ustupa podizvoditeljima)

1. PRILOG II Troškovnik za grupu za koju se podnosi ponuda
2. PRILOG III Izjava Ponuditelja (dokaz uz točku 3.1. i 4.1. i 4.2. Poziva) za grupu za koju se podnosi ponuda

### **Izrada ponude**

Ponuda se dostavlja na hrvatskom jeziku i latiničnom pismu. Iznimno, u dokumentu Prilog III Troškovnik moguće je navoditi određene stručne pojmove na stranom jeziku te koristiti internacionalizme, tuđe riječi i prilagođenice.

Od dana objave Poziva na dostavu ponuda, Naručitelj osigurava pristup Pozivu i pratećim dokumentima elektroničkim putem na internetskim stranicama: [www.strukturnifondovi.hr](http://www.strukturnifondovi.hr)

Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati tekst Poziva.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

Ponuda se izrađuje na način da čini cjelinu (jedan cjeloviti dokument) za svaku grupu zasebno.

Ponuda mora biti izrađena u papirnatom obliku i otisnuta ili pisana neizbrisivom tintom, a predaje se u izvorniku.

Naručitelj zadržava pravo, nakon rangiranja ponuda prema kriteriju za odabir ponude, a prije donošenja odluke o odabiru, od najpovoljnijeg Ponuditelja zatražiti dostavu izvornika ili ovjerenih preslika dokumenata traženih u točki 3. i 4. DzN (potvrde, isprave, izvodi i sl.), a koje izdaju nadležna tijela.

Od ponuditelja se očekuje da pregleda Poziv, uključujući sve upute, obrasce, uvjete i specifikacije. Ponuda koja je suprotna odredbama ovog Poziva i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbacivanjem takve ponude.

### **Rok i adresa za dostavu ponuda**

Ponuda se dostavlja do 12.03.2020. godine do 10:30 sati u zatvorenoj omotnici, na dolje navedenu adresu Naručitelja:

**Naručitelj: POTOMAC d.o.o.**

**Adresa: Kaptol 13, 10000 Zagreb**

**Broj nabave: 6**

**Predmet nabave: Nabava i instalacija ERP programskog rješenja, GRUPA \_\_\_\_\_\_\_\_\_\_\_**

**„NE OTVARAJ“** (*Na poleđini*):

**Naziv i adresa ponuditelja**

Ponude i ostali dokumenti koji čine sastavni dio ponude ne vraćaju se Ponuditeljima.

Ako omotnica nije označena u skladu sa zahtjevima iz ovog Poziva na dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude. Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

### **Alternativne ponude**

Alternativne ponude nisu dopuštene.

### **Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude prije roka za dostavu ponuda. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

### **Cijena ponude**

Cijena ponude izražava se u kunama. Cijena sadrži u sebi sve troškove i popuste.

Cijena ponude je nepromjenjiva. U cijenu ponude bez poreza na dodanu vrijednost moraju biti uračunati svi troškovi i popusti. Ponuditelj je u Troškovniku dužan ponuditi, tj. upisati jediničnu cijenu, porez na dodanu vrijednost, i ukupnu cijenu s porezom na dodanu vrijednost (zaokruženu na dvije decimale) za svaku stavku. Ako je ponuditelj tvrtka izvan Republike Hrvatske ili ako ponuditelj nije obveznik poreza na dodanu vrijednost (PDV-a), na mjesto predviđeno za upis cijene ponude s PDV-om upisuje isti iznos koji je upisan na mjesto predviđeno za upis cijene ponude bez PDV-a, a mjesto za upis iznosa PDV-a ostavlja se prazno.

### **Rok valjanosti ponude**

Ponuda mora biti valjana 60 dana od krajnjeg roka za dostavu ponuda. Ponude s kraćim rokom valjanosti mogu biti odbijene.

Ako istekne rok valjanosti ponude, Naručitelj može tražiti od ponuditelja produženje roka valjanosti ponude sukladno tom produženom roku.

Ponuditelj iskazuje rok valjanosti u za to predviđeno mjesto u sklopu Priloga 1 Ponudbeni list.

## **KRITERIJ ODABIRA**

Kriterij odabira ponude je najniža cijena. Naručitelj uspoređuje cijene ponude bez PDV-a.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je pristigla ranije.

## **OSTALE ODREDBE**

### **Odredbe koje se odnose na zajednicu ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.

Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te poslovna i pravna sposobnost.

U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio ako zajednica ponuditelja ne odredi drugačije.

### **Odredbe koje se odnose na podizvoditelje**

Ako gospodarski subjekt namjerava dati dio ugovora o nabavi u podugovor jednom ili više podizvoditelja, dužni su u ponudi navesti sljedeće podatke:

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja;
* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja.

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno. Sudjelovanje podizvoditelja ne utječe na odgovornost ponuditelja za izvršenje ugovora.

### **Jamstva**

* + 1. **Jamstvo za ozbiljnost ponude**

Ponuditelj je dužan dostaviti jamstvo za ozbiljnost ponude u iznosu od:

GRUPA 1. 6.000,00 kn

GRUPU 2. 1.400,00 kn

Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, nedostavljanja dokaza sposobnosti, neprihvaćanja ispravka računske greške ili odbijanja potpisivanja ugovora.

**Jamstvo za ozbiljnost ponude treba biti izdano u korist Naručitelja.**

Jamstvo za ozbiljnost ponude mora biti u obliku bankarske garancije na poziv. Jamstvo mora biti bezuvjetno i s rokom valjanosti sukladnim roku valjanosti ponude. Gospodarski subjekt može dostaviti jamstvo koje je duže od roka valjanosti ponude.

**Jamstvo za ozbiljnost ponude dostavlja se u izvorniku, u papirnatom obliku, u zatvorenoj omotnici kao sastavni dio ponude.**

U slučaju zajednice gospodarskih subjekata jamstvo za ozbiljnost ponude može dostaviti jedan od članova zajednice gospodarskih subjekata.

Umjesto jamstva za ozbiljnost ponude u obliku bankarske garancije, ponuditelj može dati novčani polog u traženom iznosu u korist računa, kako slijedi:

Primatelj uplate: POTOMAC d.o.o.

IBAN: HR4123400091511036294

Model: HR 01

Poziv na broj: 03-2-1-19-1305

Opis plaćanja pristojbe: obavezno navesti evidencijski broj postupka

**Potvrdu o uplati novčanog pologa ponuditelji dostavljaju u sklopu ponude.**

* + 1. **Jamstvo za uredno ispunjenje ugovora**

Odabrani ponuditelj s kojim će biti sklopljen ugovor je obvezan **u roku od 5 (pet) dana od dana obostranog potpisa ugovora**, dostaviti Naručitelju jamstvo za uredno ispunjenje ugovora za slučaj povrede ugovornih obveza u iznosu 10% (deset posto) od vrijednosti ugovora (bez PDV-a).

Jamstvo za uredno ispunjenje ugovora podnosi se u izvorniku, u obliku bankarske garancije, koja mora biti neopoziva, bezuvjetna i plativa na prvi poziv, ili bjanko zadužnice ili uplatom novčanog pologa u korist računa Naručitelja.

Jamstvo za uredno ispunjenje ugovora mora biti valjano sukladno roku izvršenja ugovora.

U slučaju sklapanja ugovora sa zajednicom gospodarskih subjekata, jamstvo za uredno ispunjenje ugovora u cijelosti može dostaviti bilo koji član zajednice gospodarskih subjekata ili parcijalno s drugim članovima zajednice gospodarskih subjekata, pod uvjetom da jamstvo za uredno ispunjenje ugovora mora iznositi 10% (deset posto) od vrijednosti ugovora (bez PDV-a). Jamstvo mora sadržavati navod o tome da je riječ o zajednici gospodarskih subjekata.

U slučaju ne dostavljanja jamstva za uredno ispunjenje ugovora u ugovorenom roku, Naručitelj ima pravo raskinuti ugovor i naplatiti jamstvo za ozbiljnost ponude.

* + 1. **Jamstvo za ispravnost prodane stvari**

Za sve grupe predmeta nabave, Ponuditelj je dužan osigurati jamstvo za ispravnost prodane stvari.

Jamstvo za ispravnost prodane stvari iznosi minimalno 36 mjeseci za sve grupe predmeta nabave. Za sve grupe predmeta nabave, jamstveni rok počinje teći od dana prihvata isporučene robe.

### **Rok način i uvjeti plaćanja**

Grupa 1.

* Plaćanje će se izvršiti prema slijedećoj dinamici:
  + 40 % po potpisu ugovora
  + 20 % 30 dana od potpisa ugovora
  + 20 % 60 dana od potpisa ugovora
  + 20 % 90 dana od potpisa ugovora

Plaćanje će se izvršiti na IBAN odabranog Ponuditelja.

Grupa 2.

Plaćanje će se izvršiti u roku od 30 dana nakon isporuke na IBAN odabranog ponuditelja.

### **Izmjene ugovora**

Moguće su izmjene ugovora tijekom njegova trajanja koje neće rezultirati značajno različitim elementima ugovora i koje nisu protivne općim načelima iz Pravila o provedbi postupaka nabave za neobveznike Zakona o javnoj nabavi. Izmjena će biti moguća pod uvjetom da je uzrokovana vanjskim, nepredviđenim okolnostima na koje nije mogao utjecati ni ponuditelj ni naručitelj.

PRILOZI

Prilog I – Ponudbeni list

Prilog II – Troškovnik

Prilog III – Izjava ponuditelja